CELEX: 32017D0862
Language: lt
Date: 1494979200000
Title: 2017 m. gegužės 17 d. Komisijos įgyvendinimo sprendimas (ES) 2017/862, kuriuo nustatomi gyvūnų sveikatos reikalavimai ir veterinarinio sertifikavimo sąlygos, taikytini pakartotinai įvežant registruotus arklius varžyboms po jų laikino eksporto į Turkmėnistaną, dėl Turkmėnistano įrašo iš dalies keičiamas Sprendimo 93/195/EEB I priedas ir dėl Turkmėnistano įrašo trečiųjų šalių ir jų teritorijų, iš kurių į Sąjungą leidžiama importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas (pranešta dokumentu Nr. C(2017) 3207) (Tekstas svarbus EEE. )

19.5.2017   
            
            
               LT
            
            
               Europos Sąjungos oficialusis leidinys
            
            
               L 128/55
            
         KOMISIJOS ĮGYVENDINIMO SPRENDIMAS (ES) 2017/862
   2017 m. gegužės 17 d.
   kuriuo nustatomi gyvūnų sveikatos reikalavimai ir veterinarinio sertifikavimo sąlygos, taikytini pakartotinai įvežant registruotus arklius varžyboms po jų laikino eksporto į Turkmėnistaną, dėl Turkmėnistano įrašo iš dalies keičiamas Sprendimo 93/195/EEB I priedas ir dėl Turkmėnistano įrašo trečiųjų šalių ir jų teritorijų, iš kurių į Sąjungą leidžiama importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas
   
      
         (pranešta dokumentu Nr. C(2017) 3207)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 12 straipsnio 1 ir 4 dalis, 16 straipsnio 2 dalį ir 19 straipsnio a bei b punktus,
   kadangi:
   
               (1)
            
            
               Direktyvoje 2009/156/EB nustatyti gyvūnų sveikatos reikalavimai, taikomi į Sąjungą importuojamiems gyviems arklinių šeimos gyvūnams. Joje nustatyta, kad į Sąjungą arklinių šeimos gyvūnus leidžiama importuoti tik iš tų trečiųjų šalių, kurios laikosi tam tikrų gyvūnų sveikatos reikalavimų;
            
         
               (2)
            
            
               Komisijos sprendimo 93/195/EEB (2) I priede pateikiami į A–E sanitarines grupes suskirstytų trečiųjų šalių sąrašai. Šio sprendimo VII priede, be kita ko, pateikiamas veterinarijos sertifikato, naudojamo pakartotinai įvežant registruotus arklius po jų laikino eksporto trumpesniam kaip 60 dienų laikotarpiui dalyvauti Azijos šalių žaidynių jojimo renginiuose arba ištvermingumo pasaulio taurės lenktynėse, pavyzdys;
            
         
               (3)
            
            
               2017 m. Azijos uždarų patalpų ir kovos menų žaidynių jojimo renginiai vyks 2017 m. rugsėjo 17–27 d. Ašchabade (Turkmėnistanas), remiant Tarptautinei žirginio sporto federacijai;
            
         
               (4)
            
            
               tam, kad registruotus arklius varžyboms po jų laikino eksporto dalyvauti Azijos uždarų patalpų ir kovos menų žaidynėse būtų leidžiama pakartotinai įvežti į Sąjungą ir kad būtų užtikrinta, jog prie tokių registruotų arklių bus pridedamas pavyzdinis veterinarijos sertifikatas, Turkmėnistaną reikia įtraukti į atitinkamą to sprendimo I priedo sanitarinę grupę ir nustatyti, kad tuos arklius į Sąjungą būtų galima pakartotinai įvežti tik tuo atveju, jeigu prie jų pridedamas pagal Sprendimo 93/195/EEB VII priede pateiktą pavyzdį parengtas veterinarijos sertifikatas;
            
         
               (5)
            
            
               todėl Sprendimas 93/195/EEB turėtų būti atitinkamai iš dalies pakeistas;
            
         
               (6)
            
            
               Komisijos sprendimo 2004/211/EB (3) I priede nustatytas trečiųjų šalių arba, jeigu taikomas suskirstymas į regionus, jų teritorijų, iš kurių valstybės narės leidžia importuoti arklinių šeimos gyvūnus ir jų spermą, kiaušialąstes bei embrionus, sąrašas ir nurodytos kitos tokiam importui taikomos sąlygos;
            
         
               (7)
            
            
               Turkmėnistano kompetentingos institucijos, norėdamos surengti 2017 m. Azijos uždarų patalpų ir kovos menų žaidynių jojimo renginius, pateikė prašymą šios šalies teritorijos dalį, esančią Akhalo regiono pietuose, laikinai pripažinti arklinių šeimos gyvūnų ligomis neužkrėsta zona;
            
         
               (8)
            
            
               2017 m. vasario mėn. Komisijos tarnybos dalyvavo Pasaulinės gyvūnų sveikatos organizacijos (OIE) surengtame vizite Turkmėnistane, kad padėtų šiai šaliai baigti apibrėžti arklinių šeimos gyvūnų ligomis neužkrėstą zoną, kurią sudaro priežiūros zonoje nustatyta pagrindinė zona;
            
         
               (9)
            
            
               Turkmėnistano kompetentingos institucijos pateikė keletą garantijų, visų pirma dėl prievolės pranešti apie jų šalyje užfiksuotas Direktyvos 2009/156/EB I priede išvardytas ligas ir dėl įsipareigojimo visiškai laikytis tos direktyvos 12 straipsnio 2 dalies f punkte nustatyto reikalavimo nedelsiant pranešti apie tas ligas Komisijai ir valstybėms narėms;
            
         
               (10)
            
            
               Turkmėnistane niekada nebuvo afrikinės arklių ligos, Venesuelos arklių encefalomielito ir vezikulinio stomatito atvejų. Paskutinis kergimo ligos atvejis, apie kurį pranešta OIE, buvo 2010 m. Bent trejus metus nebuvo pranešimų apie įnosių atvejus, taigi šis reikalavimas, kurį OIE taiko šalims, teigiančioms, kad jų teritorija neužkrėsta šia liga, įvykdytas;
            
         
               (11)
            
            
               Turkmėnistanas savo teritorijoje, visų pirma arklinių šeimos gyvūnų ligomis neužkrėstos zonos priežiūros zonoje, atliko išsamų arklinių šeimos gyvūnų populiacijos serologinį tyrimą ir visais atvejais nustatė, kad jie nėra užkrėsti afrikine arklių liga, įnosėmis ar kergimo liga. Pagrindinėje zonoje šešis mėnesius (šis laikotarpis oficialiai prasideda 2017 m. kovo 15 d.) nebus jokių arklinių šeimos gyvūnų, o tada varžybose dalyvaujantys arkliai bus į ją įvežti pagal sutartą karantino protokolą;
            
         
               (12)
            
            
               norėdamos arklinių šeimos gyvūnų ligomis neužkrėstoje zonoje užtikrinti nenutrūkstamą arklinių šeimos gyvūnų populiacijos sveikatos būklės apsaugą, Turkmėnistano institucijos įsipareigojo šalia arklinių šeimos gyvūnų ligomis neužkrėstos zonos įrengtas naujas karantino patalpas naudoti arklinių šeimos gyvūnų, įvežamų iš kitų Turkmėnistano teritorijų ir iš tam tikrų Sprendimo 2004/211/EB I priede neišvardytų trečiųjų šalių, kontrolei. Gyvūnams, kurie prieš įvežant laikomi šiose karantino patalpose, atliekami Sąjungos importo sąlygas atitinkantys gyvūnų sveikatos tyrimai;
            
         
               (13)
            
            
               atsižvelgiant į patenkinamus minėto vizito rezultatus ir į Turkmėnistano pateiktą informaciją bei suteiktas garantijas, Turkmėnistaną 2017 m. rugsėjo 10 d. – spalio 10 d. laikotarpiui reikėtų įtraukti į Sprendimo 2004/211/EB I priede nustatytą trečiųjų šalių, iš kurių leidžiama pakartotinai įvežti registruotus arklius, sąrašą. Kartu Turkmėnistanas turėtų būti suskirstytas į regionus pagal tam tikrų arklinių šeimos gyvūnų ligų paplitimą. Epidemiologiniu požiūriu Turkmėnistano teritorijos arklinių šeimos gyvūnų ligomis neužkrėsta zona turėtų būti priskirta Sprendimo 2004/211/EB I priedo sąrašo B sanitarinei grupei;
            
         
               (14)
            
            
               todėl Sprendimas 2004/211/EB turėtų būti atitinkamai iš dalies pakeistas;
            
         
               (15)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Valstybės narės leidžia registruotus arklius po jų laikino eksporto varžyboms į Turkmėnistano teritorijos dalį, suskirstytą į regionus dalyvavimo 2017 m. Ašchabade vyksiančiose Azijos uždarų patalpų ir kovos menų žaidynėse tikslais, pakartotinai įvežti į Sąjungą, jeigu prie tokių registruotų arklių pridedamas veterinarijos sertifikatas, atitinkantis Sprendimo 93/195/EEB VII priede pateiktą veterinarijos sertifikato pavyzdį ir tinkamai užpildytas per Sprendimo 2004/211/EB I priede nurodytą terminą.
   2 straipsnis
   Sprendimo 93/195/EEB I priedas iš dalies keičiamas pagal šio sprendimo I priedą.
   3 straipsnis
   Sprendimo 2004/211/EB I priedas iš dalies keičiamas pagal šio sprendimo II priedą.
   4 straipsnis
   Šis sprendimas skirtas valstybėms narėms.
   Šis sprendimas taikomas iki 2017 m. spalio 31 d.
   
      Priimta Briuselyje 2017 m. gegužės 17 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 192, 2010 7 23, p. 1.
   
      (2)  1993 m. vasario 2 d. Komisijos sprendimas 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto (OL L 86, 1993 4 6, p. 1).
   
      (3)  2004 m. sausio 6 d. Komisijos sprendimas 2004/211/EB, nustatantis trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiantis Sprendimus 93/195/EEB ir 94/63/EB (OL L 73, 2004 3 11, p. 1).
   
      I PRIEDAS
      Sprendimo 93/195/EEB I priedas iš dalies keičiamas taip:
      
                  1)
               
               
                  B sanitarinės grupės trečiųjų šalių sąrašas pakeičiamas taip:
                  „Australija (AU), Baltarusija (BY), Juodkalnija (ME), buvusioji Jugoslavijos Respublika Makedonija (2) (MK), Naujoji Zelandija (NZ), Serbija (RS), Rusija (3) (RU), Turkmėnistanas (3) (5) (TM), Ukraina (UA).“;
               
            
                  2)
               
               
                  3 išnaša pakeičiama taip:
                  
                              „(3)
                           
                           
                              Trečiosios šalies arba teritorijos dalis pagal Direktyvos 2009/156/EB 13 straipsnio 2 dalies a punktą, kaip nurodyta Sprendimo 2004/211/EB I priedo lentelės 3 ir 4 skiltyse.“;
                           
                        
            
                  3)
               
               
                  įrašoma ši 5 išnaša:
                  
                              „(5)
                           
                           
                              Sprendimo 2004/211/EB I priedo lentelės 15 skiltyje nurodytam laikotarpiui.“
                           
                        
            
         II PRIEDAS
         Sprendimo 2004/211/EB I priedas iš dalies keičiamas taip:
         
                     1)
                  
                  
                     Lentelėje ISO kodų abėcėline tvarka tarp Tailando ir Tuniso įrašų įterpiamas Turkmėnistano įrašas:
                     
                                 „TM
                              
                              
                                 Turkmėnistanas
                              
                              
                                 TM-0
                              
                              
                                 Visa šalies teritorija
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Galioja nuo 2017 m. rugsėjo 1  d. iki spalio 10 d.“
                              
                           
                                 TM-1
                              
                              
                                 Arklinių šeimos gyvūnų ligomis neužkrėsta Ašchabado zona (žr. išsamiau 8 langelį)
                              
                              
                                 B
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     2)
                  
                  
                     Pridedamas šis 8 langelis:
                     
                                 „8 langelis
                              
                              
                                  
                              
                           
                                 TM
                              
                              
                                 Turkmėnistanas
                              
                              
                                 TM-1
                              
                              
                                 Arklinių šeimos gyvūnų ligomis neužkrėstą Ašchabado zoną sudaro:
                                 
                                             1)
                                          
                                          
                                             pagrindinė zona, nustatyta 37°925300 šiaurės platumos, 58°438068 rytų ilgumos, į rytus nuo greitkelio M37 ir šiaurės kryptimi besitiesiančios Kulijevo gatvės sankryžos, tarp gėlo vandens kanalo (Karakumų kanalo) šiaurėje ir geležinkelio pietuose;
                                          
                                       
                                             2)
                                          
                                          
                                             priežiūros zona, besidriekianti 30–50 km nuo nuotekų kanalo šiaurėje iki valstybės sienos su Iranu ir 110 km nuo Anau apskrities, esančios į rytus nuo Ašchabado, iki Bahardeno apskrities, esančios į vakarus nuo Ašchabado, įskaitant arti pagrindinės zonos esantį tarptautinį oro uostą.“